In nomine Domini, Amen. Anno Incarnationis ejusdem Mo CCo octogesimo sexton, mense mayo. Ego Johannes, filius condam Petri dicti Rennel de Horseto, notum facio omnibus presentes litteras inspecturis quod ego, pro utilitate et neccessitate mea, vendo, concedo et in hereditatem perpetuam quitto viris religiosis abbati et conventui Cysterciensibus, unam bousseam sitam in Sagona, ubi dicitur Au Poirerat, en La Messelle de Leuye juxta bousseam emptorum predictorum ex una parte, et bousseam Nacleti de Horseto et sororum predicti Nacleti ex altera, pretio triginta solidorum viennensium. Quam pecunie firmam habui et recepi ab emptoribus predictis in pecunia numerata et teneo me pro paguato. Quare ego de predicta boussea me et meos heredes devestiens, omnino emptores predictos et eorum successores corporaliter investivi. Et in pacificam possessionem induxi pro voluntate sua modis omnibus facienda, teneorque, et promitto, per sacramentum meum super Sancta Dei Euvangelia prestitum corporale, et sub obligatione omnium bonorum meorum mobilium et inmobilium ubicumque existentium, venditionem predictam emptoribus predictis et eorum successoribus, pro me et meis heredibus quos ad hoc obligo propriis sumptibus meis in omni curia et ubique locorum perpetuo guarantire, et de guarantia portanda me opponere contra omnes calumpniatores quotienscumque super hoc fuero requisitus, si aliqui calumpniatores apparerent, quod absit et facere et prestare quicquid in causa evictionis debet fieri et prestari, et in nullo per me nec per alium decetero contraire nec contravenienti consentire tacite vel expresse. Renuntians in hoc facto exceptioni doli et fraudis, actioni in factum, exceptioni non habite et non numerate pecunie, omnique auxilio juris et facti et omnibus aliis exceptionibus, rationibus et allegationibus que contra presens instrumentum possent obici seu dici juri quod dicenti generalem renuntiationem non valere. Voloque me compelli tanquam ex re adjudicata per curiam domini ducis Burgundie ad observantiam premissorum, cujus juriditioni quo ad hoc suppono me et meos heredes et omnia bona mea. In cujus rei testimonium, sigillum predicte curie presentibus litteris supplicavi et obtinui apponi. Actum in presentia Petri deschenon, notarii predicte curie apud Sanctum Johannem juxta Laudonam, Petri dicti Male Danree et Laurentii de Villario, clerici, testium ad hoc specialiter vocatorum, anno et mense predictis. Nichil.